CELEX: 62020TN0480
Language: fi
Date: 2020-07-28 00:00:00
Title: Asia T-480/20: Kanne 28.6.2020 – Hengshi Egypt Fiberglass Fabrics ja Jushi Egypt for Fiberglass Industry v. komissio

14.9.2020   
            
            
               FI
            
            
               Euroopan unionin virallinen lehti
            
            
               C 304/23
            
         
      Kanne 28.6.2020 – Hengshi Egypt Fiberglass Fabrics ja Jushi Egypt for Fiberglass Industry v. komissio
      (Asia T-480/20)
      (2020/C 304/27)
      Oikeudenkäyntikieli: englanti
      
         Asianosaiset
      
      
         Kantaja: Hengshi Egypt Fiberglass Fabrics SAE (Ain Sokhna, Egypti) ja Jushi Egypt for Fiberglass Industry SAE (Ain Sokhna) (edustajat: asianajajat B. Servais ja V. Crochet)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa ja lopullisen polkumyyntitullin käyttöön ottamisesta Kiinan kansantasavallasta ja Egyptistä (1) peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa annetun komission täytäntöönpanoasetuksen (EU) 2020/492 muuttamisesta 12.6.2020 annetun komission täytäntöönpanoasetuksen (EU) 2020/776 siltä osin kuin se koskee kantajia
               
            
                  —
               
               
                  velvoittamaan komission ja komissiota tukemaan mahdollisesti hyväksyttävät väliintulijat vastaamaan tämän käsittelyn kuluista.
               
            
         Oikeudelliset perusteet ja pääasialliset perustelut
      
      Kanteen tueksi kantajat vetoavat kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komission menetelmä kantajien tukimarginaalin laskemiseksi rikkoo muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1037 1 artiklan 1 kohtaa, 5 artiklan 1 kohtaa, 6 artiklaa, 12 artiklan 1 kohdan c alakohtaa ja 24 artiklan 1 kohtaa. (2)
                  
               
            
                  2)
               
               
                  Toinen kanneperuste, joka perustuu siihen, että komission päätös soveltaa tasoitustullia Kiinan julkisten elinten myöntämiin taloudellisiin tukiin rikkoo asetuksen (EU) 2016/1037 2 artiklan a ja b kohtaa, 3 artiklan 1 kohdan a alakohtaa ja 4 artiklan 2 ja 3 alakohtaa.
               
            
                  3)
               
               
                  Kolmas kanneperuste, joka perustuu siihen, että komission päätös, joka koskee maan tarjoamista Jushille, rikkoo hakijoiden puolustautumisoikeuksia ja asetuksen (EU) 2016/1037 30 artiklaa sekä 3 artiklan 2 kohtaa, 5 artiklaa ja 6 artiklan d alakohtaa.
               
            
                  4)
               
               
                  Neljäs kanneperuste, joka perustuu siihen, että komission päätös soveltaa tasoitustullia Jushia koskevaan maahantuotujen materiaalien vapautusta tuontitulleista koskevaan järjestelmään rikkoo asetuksen (EU) 2016/1037 3 artiklan 1 kohdan a alakohdan ii alakohtaa, 3 artiklan 2 kohtaa ja 5 artiklaa.
               
            
                  5)
               
               
                  Viides kanneperuste, joka perustuu siihen, että komission päätös soveltaa tasoitustullia valuuttakurssitappioiden verokohteluun rikkoo asetuksen (EU) 2016/1037 3 artiklan 2 kohtaa ja 4 artiklan 2 kohdan c alakohtaa.
               
            
                  6)
               
               
                  Kuudes kanneperuste, joka perustuu siihen, että komission menetelmä hinnan alittavuuden marginaalin määrittämisessä kantajien osalta rikkoo asetuksen (EU) 2016/1037 1 artiklan 1 kohtaa, 2 artiklan d kohtaa ja 8 artiklan 1, 2 ja 5 kohtaa.
               
            
         (1)  EUVL 2020, L 189, s. 1.
      
         (2)  Muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1037 (kodifikaatio) (EUVL 2016, L 176, s. 55).